# இந்தியாவின் மின்சாரத்துறை

நிதியாண்டு 2019–20 இன்படிடீந்தியாவின் மொத்த மின்னாக்கம் 1,598 டெவாம ஆகும். இதில் 1,383.5 டெவாம அளவு மின்னாக்கம் அரசு மின்நிலையங்களின் பங்களிப்பாகும்.  
தொகு தனியர் மின் நுகர்வு 2019 ஆம் நிதியாண்டில் 1,208 கிவாம ஆகும். நிதியாண்டு 2015-16 இல் இந்தியாவின் வேளாண்மை மின் நுகர்வு உலக நாடுகள் அனைத்திலும் மிகவும் பேரளவாக (17.89%) அமைந்தது.  
இந்தியாவில் மின்கட்டணம் குறைவாக இருந்தாலும் தனியருக்கான மின் நுகர்வு உலகின் பல நாடுகளை விட மிகவும் குறைவாகவே உள்ளது.  
நிதியாண்டு 2015-16 இல் இந்தியாவின் வேளாண்மை மின் நுகர்வு உலக நாடுகள் அனைத்திலும் மிகவும் பேரளவாக (17.89%) அமைந்தது.  
பெரியபு னல்மின் நிலையங்கள் உட்பட்ட புதுப்பிக்கவல்ல ஆற்றல் நிலையங்களின் நிறுவனத் திறன், மொத்த நிறுவனத் திறனில் 40.4% ஆக அமைகிறது.  
அனல்மின் நிலையங்களின் சராசரி நிறுவுதிறன் காரணி 85% இயல்பளவுக்கு மாறாக 60% ஆக அமைகிறது.  
புதைபடிவ எரிபொருள் சாராத மின்னாக்கப் பங்களிப்பு 2029-30 ஆம் ஆண்டுக்குள் 44.7% அளவாக மாறும் என எதிர்பார்க்கப்படுகிறது.  
இந்தியாவில் மின்னாக்கம் உபரியாக இருந்த போதும் தேவப்படும் அனைத்து மக்களுக்கும் மின்சாரத்தைக் கொண்டுசெல்லும் அகக்கட்டமைப்பு ஏற்பாடு இல்லை. இந்திய மக்கள் அனைவருக்கும் போதுமான மின்சாரம் கிடைக்காத குறையை 2019 மார்ச்சுக்குள் போக்க இந்திய அரசு "அனைவருக்கும் மின்சாரம்" எனும் திட்டத்தைத் தொடங்கியது. இந்தத் திட்டம் தேவையான அகக்கட்டமைப்பை உருவாக்கி தொடர்ந்த, தடங்கல் இல்லாத மின்சாரத்தை அனைத்து வீடுகளுக்கும் தொழிலகங்களுக்கும் வணிக நிறுவனங்களுக்கும் கொன்டுசெல்லும். இது இந்திய அரசும் மாநில அரசுகளும் இந்திய ஒன்றிய பகுதிகளும் இணைந்து தேவையான நிதியைப் பகிர்ந்து ஒட்டுமொத்தப் பொருளாதாரத்தை வளர்க்கும் திட்டமாகும்.  
எரிபொருட்களின்படி, இந்தியாவின் மொத்த நிறுவப்பட்ட திறனளவில், நிலக்கரியால் இயங்கும் மின்நிலையங்களின் பங்கு 75% ஆக உள்ளது.  
இந்திய 2016 ஆம் ஆண்டின் தேசிய மின்சாரத் திட்ட வரைவு, 2027 வரை இந்தியாவுக்குப் புதுபிக்கவியலாத மின் நிலையங்கள் தேவையில்லை எனக் கருதுகிறது. ஏனெனில், அப்போதைக்குள் தற்போது கட்டிவரும் 50,025 மெவா நிலக்கரிவழி அனல்மின் நிலையங்களும் 275,000 மெவா புதுபிக்கவல்ல மின் நிலையங்களும் இயக்கத்துக்கு வந்துவிடும் எனக் கூறுகிறது. மும்பையில் மின்விளக்கு செயல்விளக்கம் முதன்முதலாக, 1882 இல் கிராபோர்டு சந்தையில் நிகழ்த்தப்பட்டது. மும்பை மின்வழங்கல், டிராம்வேக்கள் குழுமம்(BEST) 1905 இல் ஒரு மின்நிலையத்தை மும்பை நகர டிராம்வேவுக்கு மின்வழங்கல் தர அமைத்தது.  
இந்தியாவின் முதல் மின்நிலையம் 1897 இல் டார்ஜிலிங்கு நகராட்சிக்காக, சிதுராபோங்கு நீர்மின் நலையம் ஒரு தேயிலைத் தோட்டத்துக்கு அருகில் நிறுவப்பட்டது. ஆசியாவில் முதல் தெரு மின்விளக்கு 1905 ஆகத்து 5 இல் பெங்களூருவில் ஏற்றி வைக்கப்பட்டது. இந்தியாவில் முதல் மின் தொடருந்து மும்பை புறநகர் வழித்தடமான துறைமுக வழித்தடத்தில் ஓடியது. இது பம்பாயின் விக்டோரியா முனையத்தில் இருந்து குர்லா தொடருந்து நிலையம் வரை1925, பிப்ரவரி, 3 இல் ஓடியது. இந்தியாவில் ம்தல் மின்னழுத்த ஆய்வகம், 1947 இல் ஜபல்பூர் அரசு பொறியியல் கல்லூரியில் நிறுவப்பட்டது. கொச்சின் பன்னாட்டு விமானத் தளம் 2015, ஆகத்து, 18 இல் உலகிலேயே முதலில் முழுமையாக சூரிய மின்திறனால் இயங்கும் விமானத்தளமானது. இதன் தொடக்க விழாவில் இது சூரிய மின்திறன் திட்டம் சார்ந்த மின்நிலையத்துக்குக் காணிக்கையாக்கப் பட்டது.  
இந்தியா வட்டார மின்கட்டமைப்பு மேலாண்மையை 1960 களில் தொடங்கியது. தனித்தனி மாநில மின்கட்டமைப்புகள் வட்டார அளவில் ஒருங்கிணைத்து இந்தியா ஐந்து வட்டார மின்கட்டமைப்புகளை உருவாக்கியது. அவை வடக்கு, கிழக்கு,மேற்கு, வடக்கிழக்கு, தெற்கு வட்டாரங்களாகப் பெயரிடப்பட்டன. வட்டாரத்துக்குள் அமையும் உள் மின்கட்டமைப்புக்களை இணைக்கவும் மாநில உபரி மின்சாரத்தைப் பகிர்ந்து கொள்ளவும் வட்டார மின் செலுத்தத் தொடர்கள் உருவாக்கி இணைக்கப்பட்டன. இந்திய அரசு 1990 களில் தேசிய மின் கட்டமைப்பை உருவாக்க திட்டமிடலானது. முதலில் வட்டார மின் கட்டமைப்புகளை இணைக்க உயர் மின்னழுத்த நேர்மின் செலுத்தத் தொடர்களைக் கட்டுபடுத்தப்பட்ட குறைந்த நிறுவனத் திறன் உபரி மின்சாரத்தை இருபுறமும் கடத்தும்படி வடிவமைக்கப்பட்டன. பிறகு இவை ஒத்தியங்குநிலையில் உயர் மின் திறனோடு இயங்கவல்லதாக மேம்படுத்தப்பட்டன.  
2015 ஆம் ஆண்டின் இறுதியில் நீர்மின்னாக்கம் வறிதாக அமைந்தாலும், இந்தியா மாபெரும் மின்னாக்கத் திறனோடு மின்சாரத்தில் உபரி நாடாகியது. மின் தேவை வளர்ச்சி மிகவும் தேவையானது. இதற்கு முன்பு, நிலக்கரி தவிர, நீர்ம இயல்வளிமம், நாப்தால் போன்ற பாறைநெய் விளைபொருள்களைப் பயன்படுத்தும் மின்நிலையங்கள் அவற்றின் கடுமையான விலையேற்றத்தால் இயங்கமுடியாமல் திணறின. உலக அளவிலான இப்பொருட்களின் கடும் விலைச் சரிவு முந்தி இருந்த சூழலை மாற்றியது. இவ்வாறு, எரிபொருள் விலை சரிந்து மலிவானதால், இவற்றைப் பயன்படுத்தும் மின்நிலையங்கள், சுரங்கவடி நிலக்கரி மின்நிலையங்களோடு, நுகர்வு வீதம் குறைந்த சந்தை நிலைமையிலும் போட்டிபோட்டு மின்னாக்கம் செய்ய முடிந்தது. நிலக்கரிக்கான மிந்தேவை குறைந்தமையால், மின்நிலையங்கலிலும் சுரங்கங்களிலும் நிக்கரி இருப்புகள் கூடலாயின. இந்தியாவில் 2016-17 இல் முதன்முதலில், புதிய புதுபிக்க்கவல்ல ஆற்றல் நிலையங்களின் நிறுவல், புதைபடிவ எரிபொருள் நிலையங்களின் நிறுவலை விட முந்தலானது.  
மின்சாரத் துறையின் அனைத்துப் பிரிவுகளும், அதாவது எரிபொருள் வழங்குநர்கள், எரிபொருள் போக்குவரத்து அமைப்புகள் ( இரெயில்வே, துறைமுகம், குழாய்வழித் தடங்கள் போன்றன.), மின்னாக்கக் குழுமங்கள், மின்செலுத்தத் தொடர்க் குழுமங்கள், மின் வழங்கல் குழுமங்கள் ஆகிய அமைப்புகள் அனைத்தும் கடுமையான போட்டிக்கு உள்ளாகி, தத்தமது ஆட்சித் திறமையைக் கூட்டுவதிலும் விலையைக் குறைப்பதிலும் தள்ளப்படும். நுகர்வோர் சந்தை மின்துறையில் ஓங்கும் வாய்ப்பு உருவாகும்.  
மின் நுகர்வு வேகமாக வளர்ந்து வருவதால், மின்நிலையங்களிலும் நிலக்கரிச் சுரங்கங்களிலும் நிலக்கரி கையிருப்புகள் தொடர்ந்து கூடிகொண்டே வருகின்றன.  
நடுவண் மின்சார ஆணையம் 2017, மார்ச்சு, 29 இல் இந்திய முதலில் அயல் நாடுகளுக்கு மின்சாரம் ஏற்றுமதி செய்யும் நாடாகியது. அன்று இந்தியாவின் இறக்குமதி of 5,585 கிகாவாட்மணிகள் ஆகவும் ஏற்றுமதி 5,798 கிகாவாட்மணிகள் ஆகவும் அமைந்தது.  
இந்திய அரசு 2016 இல் " அனைவருக்கும் மின்சாரம்" எனும் திட்டத்தை அறிமுகப்படுத்தியது. அனைத்து வீடுகளுக்கும் தொழிலகங்களுக்கும் வணிக நிறுவனக்களுக்கும் உறுதிப்படுத்த தேவையான தடங்கலற்ற மின்வழங்கலைத் தரவல்ல அகக்கட்டமைப்பை உருவாக்கி 2018 இல் இத்திட்டத்தை நடைமுறைப்படுத்தியது. இதற்கான நிதிவளத்தை இந்திய அரசும் மாநில, ஒன்றியப்பகுதி அரசுகள்லும் ஏர்பாடு செய்தன.